Euroopa Liidu Teataja L 140 , 03/06/1994 Lk 0005 - 0006

Soomekeelne eriväljaanne: Peatükk 3 Köide 57 Lk 0220

Rootsikeelne eriväljaanne: Peatükk 3 Köide 57 Lk 0220



Nõukogu määrus (EÜ) nr 1278/94, 30. mai 1994, millega muudetakse määrust (EMÜ) nr 338/91, millega määratakse kindlaks ühenduse värskete või külmutatud lambarümpade standardkvaliteet, ja määrust (EMÜ) nr 2137/92, milles käsitletakse ühenduse lambarümpade liigitusskaalat ja määratletakse ühenduse värskete või külmutatud lambarümpade standardkvaliteet EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 25. septembri 1989. aasta määrust (EMÜ) nr 3013/89 lamba- ja kitselihaturu ühise korralduse kohta, [1] eriti selle artikli 4 lõiget 2, võttes arvesse komisjoni ettepanekut ning arvestades, et: nõukogu 5. veebruari 1991. aasta määrust (EMÜ) nr 338/91, millega määratakse kindlaks ühenduse värskete või külmutatud lambarümpade standardkvaliteet, [2] kohaldatakse kuni 1993. majandusaasta lõpuni, kui kehtestatakse ühenduse rümpade liigitusstandardid; praegu ei ole kõnealuste standardite kehtestamine võimalik, kuna rümpade liigituse kohaldamisel ei ole tehtud piisavaid edusamme; praeguse standardkvaliteedi kohaldamist tuleks pikendada kuni 1997. majandusaasta lõpuni; määruse (EMÜ) nr 2137/92 kohaldamist käsitleva komisjoni aruande esitamine, mis esialgu oli kavandatud 31. detsembriks 1995, tuleks kavandada hiljemalt 31. detsembriks 1996 ning sellele tuleks lisada alates 1998. majandusaasta algusest järk-järgult kohaldatava standardkvaliteedi määratlemise uus ettepanek; seetõttu on algselt alates 1996. aastast ettenähtud ühenduse skaala kohustuslikku kohaldamist võimalik ellu viia kõige varem 1999. aastal; määruse (EMÜ) nr 2137/92 III lisa tuleks rasvasusklassi suhtes kohaldatavate kvaliteedinõuete arvessevõtmiseks muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 338/91 artikli 2 teine lõik asendatakse järgmisega: "Käesolevat määrust kohaldatakse ainult majandusaastal 1991—1997." Artikkel 2 Määrust (EMÜ) nr 2137/92 muudetakse järgmiselt. 1. Artikkel 8 jäetakse välja. 2. Artiklit 9 muudetakse järgmiselt: - esimeses lõigus asendatakse kuupäev "31. detsembril 1995" kuupäevaga "31. detsembril 1996", - teises lõigus asendatakse sõnad "1996. majandusaasta" sõnadega "1999. majandusaasta" ja kuupäev "1. jaanuari 1997" asendatakse kuupäevaga "1. jaanuari 2000". 3. III lisa asendatakse käesoleva määruse lisaga. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. mai 1994 Nõukogu nimel eesistuja G. Moraitis [1] EÜT L 289, 7.10.1989, lk 1. Määrust on viimati muudetud määrusega (EÜ) nr 233/94 (EÜT L 30, 3.2.1994, lk 9). [2] EÜT L 41, 14.2.1991, lk 1. Määrust on muudetud määrusega (EMÜ) nr 2137/92 (EÜT L 214, 30.7.1992, lk 1). -------------------------------------------------- LISA " III LISA Rümbaliigitusvõrk vastavalt artikli 3 lõike 2 kolmandale lõigule Kategooria | A | B | C | | | | | | | Mass | ≤ 7 kg | 7,1—10 kg | 10,1—13 kg | Kvaliteet | 1. | 2. | 1. | 2. | 1. | 2. | Liha värvus | selge roosa | muu värv või muu rasvasisaldus | selge roosa | muu värv või muu rasvasisaldus | selge roosa | muu värv või muu rasvasisaldus | Rasvasus klass | (2)(3) | (2)(3) | (2)(3) | " --------------------------------------------------